Vanoggend kon die polisie nog nie aan Huisgenoot bevestig of ontken dat dié seuntjie vir 'n losprys ontvoer is nie, maar Netwerk24 berig dit is glo die geval en dat die eerste oproep waarin ’n losprys vir baba Eden geëis is, as ’n grap afgemaak is.
"(Bronwyn) is ook gebel, maar sy het eers gedink dis ’n grap en afgelui," het ’n verteenwoordiger van Fox Security, wat na verneem word op die toneel van die ontvoering was, aan Netwerk24 vertel. "Hulle het haar later weer gebel en toe haar man (by die huis) gaan kyk, het hy besef die baba en sy oppasser is weg."
Mense landwyd is omgekrap oor die baba se verdwyning nadat die organisasie Pink Ladies ’n inskrywing oor Eden op hul Facebook-blad gemaak het.
Eden se ouers het hom al Woensdagoggend as vermis by die polisie aangemeld. Lungelo sê hulle het dadelik met ’n soektog begin.